text: Falck håber på tålmodighed
  29 oktober 2013 kl. 14.53
  Falck har tirsdag eftermiddag opgjort, at der i Syd- og Sønderjylland er omkring 450 kunder, der har behov for hjælp til stormskader. Det kommer til at vare ugen ud, inden alle har modtaget deres hjælp.
  - Vi håber på forståelse og tålmodighed hos vore kunder. Vi har i Falcks Region Syd modtaget rigtig mange henvendelser om hjælp i forbindelse med stormen, og det skaber længere ventetid for vores kunder end normalt, siger Jeppe Ilkjær, kommunikationsmedarbejder hos Falck, til TV SYD.
  